Priekšlikums EIROPAS PARLAMENTA UN PADOMES LĒMUMS, ar ko attiecībā uz daudzgadu finanšu shēmu groza 2006. gada 17. maija Iestāžu nolīgumu par budžeta disciplīnu un pareizu finanšu pārvaldību, lai ņemtu vērā izdevumu vajadzības, ko rada Horvātijas Republikas pievienošanās Eiropas Savienībai /* COM/2013/0157 final */





PASKAIDROJUMA RAKSTS 1. PRIEKŠLIKUMA KONTEKSTS Līgums par Horvātijas Republikas pievienošanos Eiropas Savienībai tika parakstīts 2011. gada 9. decembrī. Šā līguma parakstīšana paver ceļu ratifikācijas procedūrām, pateicoties kurām Horvātijai jābūt iespējai 2013. gada 1. jūlijā kļūt par Eiropas Savienības 28. dalībvalsti. 2. PRIEKŠLIKUMA JURIDISKIE ASPEKTI Saskaņā ar Līguma par Eiropas Savienības darbību 312. panta 2. punktu Padome vienprātīgi pieņem regulu, kas nosaka daudzgadu finanšu shēmu, pēc tam, kad ir saņēmusi Eiropas Parlamenta piekrišanu. Komisija 2010. gada 3. martā iesniedza priekšlikumu Padomes regulai, ar ko nosaka daudzgadu finanšu shēmu 2007.-2013. gadam, un pievienotam iestāžu nolīgumam[1]. Līdz šim Eiropas Parlamentam un Padomei nav izdevies panākt vienošanos par šiem priekšlikumiem. Līdz brīdim, kad šāda vienošanās tiks panākta, joprojām piemēro Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību ("Iestāžu nolīgums")[2]. Tādēļ šis priekšlikums ir balstīts uz Iestāžu nolīguma 29. punktu (Finanšu shēmas koriģēšana saistībā ar paplašināšanos). Saskaņā ar Iestāžu nolīguma 29. punktu, ja laika posmā, uz kuru attiecas finanšu shēma, Eiropas Savienībai pievienojas jaunas dalībvalstis, tad Eiropas Parlaments un Padome pēc Komisijas priekšlikuma kopīgi koriģēs finanšu shēmu, lai ņemtu vērā izdevumu vajadzības, ko rada pievienošanās sarunu iznākums. 3. FINANŠU SHĒMAS KORIĢĒŠANA LAIKPOSMĀ NO 2013. GADA 1. JŪLIJA LĪDZ 31. DECEMBRIM 3.1. Saistībā ar Horvātijas pievienošanos paredzētās summas Ierosinātā finanšu shēmas koriģēšana ir balstīta uz attiecīgajiem pantiem Līgumā par Horvātijas Republikas pievienošanos Eiropas Savienībai[3] un uz ES kopējo nostāju par 33. nodaļu (Finanšu un budžeta noteikumi)[4]. Turpmākajā tabulā norādītas vajadzīgās saistību un maksājumu apropriācijas saistībā ar Horvātijas pievienošanos. Horvātijas finanšu pakete (ES kopējā nostāja), pievienošanās 2013. gada 1. jūlijā(miljonos EUR, pašreizējās cenās) || 2013. gads || 1. Ilgtspējīga izaugsme || 496,8 1.a. Konkurētspēja izaugsmei un nodarbinātībai1) || 47,4 1.b. Kohēzija izaugsmei un nodarbinātībai || 449,4 tostarp struktūrfondiem || 299,6 tostarp Kohēzijas fondam || 149,8 || 2. Dabas resursu saglabāšana un apsaimniekošana || 20,4 ar tirgu saistīti izdevumi1) || 9,0 tiešie maksājumi || 0 atmīnētās zemes apstrādei paredzētā rezerve || 0 lauku attīstība || 0 Eiropas Zivsaimniecības fonds || 8,7 Cits KZP atbalsts, LIFE +1) || 2,7 || 3. Pilsoniskums, brīvība, drošība un tiesiskums || 73,3 3.a. Brīvība, drošība un tiesiskums1) || 2,1 Šengenas programma || 40,0 3.b. Pilsoniskums1) || 2,2 Pārejas finanšu instruments || 29,0 || 4. ES — globālo procesu dalībniece || 0 || 5. Administrācija || 22,0 || 6. Kompensācijas (naudas plūsmas mehānisms) || 75,0 || Kopā saistību apropriācijas || 687,5 Kopā maksājumu apropriācijas || 396,3 1) Iepriekš nepiešķirti izdevumi, norādīti vienīgi informācijas nolūkā. 3.2. Finanšu shēmas koriģēšana saistībā ar paplašināšanos – saistību apropriācijas Saskaņā ar Iestāžu nolīguma 29. punktu Komisija ierosina koriģēt finanšu shēmu 2013. gadam, pilnībā ņemot vērā ES politikas jomu izdevumu vajadzības, ko rada pievienošanās sarunu iznākums, kā sīki izklāstīts iepriekšējā tabulā. Tā kā finanšu shēma ir izteikta miljonos euro, koriģēšanas nolūkā skaitļi ir attiecīgi noapaļoti. Tā kā Komisija ir apņēmusies ierobežot ES politikas jomu administratīvās izmaksas, tā ierosina nepalielināt 5. izdevumu kategorijas saistību apropriāciju maksimālo apjomu. Tādēļ tiek ierosināts palielināt 2013. gadam noteikto saistību apropriāciju maksimālo apjomu par 666 miljoniem euro pašreizējās cenās, ņemot vērā turpmāk tabulā 3.4. punktā norādīto sadalījumu. 3.3. Finanšu shēmas koriģēšana saistībā ar paplašināšanos – maksājumu apropriācijas Komisija ierosina palielināt 2013. gadam noteikto maksājumu apropriāciju maksimālo apjomu par 374 miljoniem euro pašreizējās cenās, lai segtu ES politikas jomu izdevumu vajadzības, ko rada pievienošanās sarunu iznākums, kā sīki izklāstīts iepriekšējā tabulā. Tā kā Komisija ir apņēmusies ierobežot ES politikas jomu administratīvās izmaksas, tā ierosina neņemt vērā papildu maksājumu apropriācijas saistībā ar 5. pozīciju. 3.4. Finanšu shēmas korekcijas saistībā ar paplašināšanos, pašreizējās un 2004. gada cenās Iepriekšminētās izmaiņas finanšu shēmā 2007.-2013. gadam ir apkopotas tabulā turpmāk (pašreizējās cenās): Saistībā ar paplašināšanos (ES 28) koriģēta finanšu shēma, kas ir izteikta pašreizējās cenās, ir redzama turpmāk. Tā ir balstīta uz tehniskās koriģēšanas rezultātiem 2013. gadam (Iestāžu nolīguma 16. punkts). Oficiālajā lēmumā par grozījumiem Iestāžu nolīgumā attiecībā uz finanšu shēmu jāsniedz atsauce uz Iestāžu nolīgumā ietverto pamattabulu, kurā skaitļi ir izteikti 2004. gada nemainīgajās cenās. Šajā nolūkā saistībā ar paplašināšanos (ES 28) koriģētās finanšu shēmas pašreizējās cenās izteiktās summas jāpārrēķina 2004. gada cenās, pamatojoties uz fiksētu deflatoru 2 % gadā saskaņā ar Iestāžu nolīguma 16. punktu. Šī finanšu shēmas tabula, kas izteikta 2004. gada cenās, kā pielikums ir pievienota ierosinātajam Eiropas Parlamenta un Padomes lēmumam. SAISTĪBĀ AR PAPLAŠINĀŠANOS (ES 28) KORIĢĒTA FINANŠU SHĒMA 2007.‑2013. GADAM, IZTEIKTA PAŠREIZĒJĀS CENĀS 4. NOBEIGUMA PIEZĪMES Lai Horvātijas Republika Eiropas Savienībai varētu pievienoties 2013. gada 1. jūlijā, katras parakstītājas valsts ratifikācijas akti jādeponē Itālijas Republikas valdībai vēlākais 2013. gada 30. jūnijā saskaņā ar pievienošanās līguma 3. pantu. Ja kāds no pievienošanās līguma parakstītājiem saskaņā ar savu ratifikācijas procedūru pievienošanās līgumu noraida vai arī to neratificē noteiktajā termiņā, pievienošanās līgums nestāsies spēkā 2013. gada 1. jūlijā. Priekšlikums EIROPAS PARLAMENTA UN PADOMES LĒMUMS, ar ko attiecībā uz daudzgadu finanšu shēmu groza 2006. gada 17. maija Iestāžu nolīgumu par budžeta disciplīnu un pareizu finanšu pārvaldību, lai ņemtu vērā izdevumu vajadzības, ko rada Horvātijas Republikas pievienošanās Eiropas Savienībai EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[5] un jo īpaši tā 29. punktu, ņemot vērā Eiropas Komisijas priekšlikumu, tā kā: (1) Līgumā par Horvātijas Republikas pievienošanos Eiropas Savienībai[6] noteikti pārejas noteikumi budžeta jautājumos. (2) Pievienošanās konferencē, kas notika 2011. gada 30. jūnijā, tika apstiprināti sarunu rezultāti, kurās tika noteiktas izdevumu vajadzības, kas radīsies saistībā ar Horvātijas Republikas pievienošanos Eiropas Savienībai 2013. gada 1. jūlijā. (3) Saistībā ar Horvātijas Republikas pievienošanos ir nepieciešams pielāgot daudzgadu finanšu shēmu 2007.-2013. gadam, tā lai 2013. gada saistību apropriāciju maksimālo apjomu 1.a izdevumu apakškategorijā palielinātu par 47 miljoniem euro, 1.b izdevumu apakškategorijā par 450 miljoniem euro, 2. izdevumu kategorijā par 21 miljonu euro, 3.a izdevumu apakškategorijā par 42 miljoniem euro un 3.b izdevumu apakškategorijā par 31 miljonu euro un lai nodrošinātu kompensāciju 75 miljonu euro apmērā 6. izdevumu kategorijā, izsakot pašreizējās cenās. (4) Saistībā ar Horvātijas Republikas pievienošanos ir nepieciešams arī pielāgot 2013. gada maksājumu apropriāciju maksimālo apjomu, kas jāpalielina par 374 miljoniem euro pašreizējās cenās. (5) Finanšu shēma Eiropas Savienībai, par kādu panākta vienošanās Iestāžu nolīgumā par budžeta disciplīnu un pareizu finanšu pārvaldību, būtu jāpielāgo, lai laikposmā no 2013. gada 1. jūlijam līdz 31. decembrim ņemtu vērā Horvātijas Republikas pievienošanos. (6) Attiecīgi jāizdara grozījumi Iestāžu nolīguma par budžeta disciplīnu un pareizu finanšu pārvaldību I pielikumā[7], IR PIEŅĒMUŠI ŠO LĒMUMU. Vienīgais pants Ievērojot Līguma par Horvātijas Republikas pievienošanos Eiropas Savienībai stāšanos spēkā 2013. gada 1. jūlijā, Iestāžu nolīguma par budžeta disciplīnu un pareizu finanšu pārvaldību I pielikumu aizstāj ar šā lēmuma pielikumu. Briselē, Eiropas Parlamenta vārdā – Padomes vārdā – priekšsēdētājs priekšsēdētājs PIELIKUMS [1] COM(2010) 72 un COM(2010) 73, 3.3.2010. [2] OV C 139, 14.6.2006., 1. lpp. [3] Ceturtā daļa, III sadaļa, proti, 29. līdz 34. pants. [4] Konference par pievienošanos Eiropas Savienībai – Horvātija, pievienošanās dokuments Nr. 30/11 (CONF-HR 17/11), 29.6.2011. [5] OV C 139, 14.6.2006., 1. lpp. [6] OV xxx [7] Šajā nolūkā no minētā nolīguma izrietošos skaitļus pārrēķina 2004. gada cenās.